Polisievrou vas wat glo dossier, bewyse vernietig - Maroela Media
'n Polisiebeampte van Worcester in die Wes-Kaap sal volgende maand weer in die hof verskyn nadat sy na bewering 'n saakdossier verberg en die betrokke bewyse van die saak vernietig het.
Kapt. FC van Wyk, woordvoerder van die polisie, sê die polisievrou is Maandag op aanklagte van diefstal en dwarsboming van die gereg in hegtenis geneem.
Volgens Van Wyk het die polisiebeampte, wat sowat 'n maand gelede vanaf Upington in die Noord-Kaap na die Worcester-polisiestasie verplaas is, glo in haar eerste maand by Worcester 'n dossier versteek en verwante dwelmbewyse vernietig.
Die polisiebeampte se wandade is glo deur veiligheidskameras in die polisiestasie vasgevang. Die beampte is in hegtenis geneem nadat alle bewyse wat sy vernietig het, versamel is om 'n stewige saak teen haar te bou.
Volgens Van Wyk is die polisiebeampte op borgtog van R500 vrygelaat nadat die aanklagte teen haar deur die plaaslike senior staatsaanklaer aanhangig gemaak is.
Sy sal na verwagting weer op 9 April in die Worcester-landdroshof verskyn.
Lt.genl. Khombinkosi Jula, provinsiale polisiekommissaris, het gesê dié voorval dien as bewys dat die bestuur van die polisie "korrupte polisiebeamptes in [hul] geledere sal uitroei. Dit sal sekerlik as 'n afskrikmiddel vir ander polisiebeamptes dien wat in die versoeking gelei word om aan korrupte aktiwiteite deel te neem terwyl hulle veronderstel is om misdaad te bekamp."
SAPD Wes-Kaap worcester
Hou haar in haar pos en gee haar bevordering. Vir hulle werk dit mos so maar nie vir diè wat regtig hulle werk doen nie.
Doring · 7 maande gelede
Laat ek raai…sy word nogsteeds betaal totdat sy oor 10jaar ONskuldig bevind word!
Sy is reg vir parlement sy weet om dit te doen.
Dis sleg – en dis jammer !!
Sulke skelm vrot appels gee die Polisie én Metro Polisie ongelukkig 'n baie slegte naam.
Salarisse diewe wil nie werk nie net salaris verdien en natuurlik is die omkoopgeld die bonus ,intussen kraai hulle vernote die regte skelms koning.
Genade op R500 uit, vir n kamtige wets toepasser… Ja nee binne kort is n Brigadier, en die bors hang vol medaljes!
Skaars "oorgeplaas" en toe vernietig sy die goed…..klink v my beplan…
Ons leef in 'n moderne tyd – is dit nie tyd dat daar afskrifte neem foto van elke bladsy en stoor dit op 3 verskillende plekke (oupa/pa/seun beginsel) so kan daar nooit net goed wegraak nie. Ons moet werk skep in Suid Afrika – verantwoordelike klerke kan die vaslegging doen.
blomkind · 7 maande gelede
Verbaas my GLADNIE.
Niks in die nuus kan meer my mond laat oop hang nie, die plek waar ons woon raak net alhoe erger elke dag, hoe moet mens kinders groot maak in die siek plek!!
Ja blomkind stem saam. Niks kan my meer skok nie want alles is al deur hierdie vervloekte wesens in hierdie land gedoen. Nou word die skade net groter maar die dade bly dieselfde en sal dit vir altyd so aangaan tot daar niks meer oor is nie.